system
Răspunde în limba română, în stilul Wikipedia, cat mai corect gramatical.
user
Ce date importante ai despre Eleusina?
assistant
Eleusina (în ) este o localitate în Grecia, port la golful saronic, în regiunea administrativă Attica. El număra în anul 2001 25.863 locuitori. Azi e un cartier al capitalei Atena, sub numele Elefsina.

Industrie 
Eleusina are o rafinărie de petrol, uzine metalurgice, de ciment și de explozibile. Se exploatează bauxita.

Cultură 
Muzeul Arheologic adăpostește multe obiecte găsite în incinta marelui templu al Demetrei.

Istoric 
Situat doar la cca. 30 km la nord-vest de Atena, orașul are origini străvechi, fiind inițial celebru printr-un templu măreț închinat zeiței Demetra, celebru în întreaga Eladă datorită celebrării misterelor eleusine.

Primul templu dedicat misterelor (Telesterios) a fost construit în epoca mykenicǎ (1400-1200 î. Hr.) și a fost reînnoit de mai multe ori, întâi sub Solon (ca. 700 î.Hr.), apoi în ultima treime a secolului al VI-lea î.Hr. În anul 480 î.Hr. templul a fost complet distrus de perși. La mijlocul secolului al V-lea î.Hr. a fost ridicat dupǎ planurile lui Ictinos un sanctuar pǎtrat, cǎruia arhitectul Philon i-a adǎugat în 330 î.Hr. o colonadă, rămasă neterminată. Frontonul era format în anul 40 î.Hr. de Micile Propilee, care au fost înlocuite la mijlocul secolului al II-lea d.Hr. de Marile Propilee.

Personalități 

 Stelios Kazantzidis (29 august 1931 - 14 septembrie 2001), cântăreț de rembetika.

Vezi și 
 Listă de orașe antice grecești
 Listă de orașe din Grecia

Orașe din Grecia Antică
Orașe din Grecia